解一貫

解一貫（），字曾唯，山西太原府交城縣人，明朝政治人物。

 生平 
正德二年（1507年）丁卯科山西鄉試第一名舉人（解元），十六年（1521年）辛巳科進士。授工科給事中，多有建言。嘉靖元年（1522年）偕同御史稽核牧馬草場。司禮監太監閻洪等奏派宦官一人隨行，解一貫諫言不可，於是作罷。升刑科左給事中。雲南巡按郭楠因建言、廣東按察使張佑、副使孫懋以辱官校皆遭逮治；監察御史方啟顏以杖刑打死宦官之家人而遭革職；元城縣知縣張好古因拘捕外戚家族，解一貫都上疏論救。忤逆上旨，遭停俸處分。進吏科都給事中。教授王價、錄事錢予勛以考察罷官，藉由大禮議冀重新起用。解一貫等疏言：「如此，將壞祖宗百年制」。事竟無回應。張璁、桂萼諂媚世宗，獲得破格提拔，又屢次上書攻擊費宏，解一貫憤然上書斥責張璁、桂萼二人，被二人報復，左遷開州判官，卒於任《明史·卷二百十六·列传第九十四》：解一貫，字曾唯，交城人。正德十六年進士。除工科給事中。陳講學、修德、親賢、孝親、任相、遠奸、用諫、謹令、戒欲、恤民十事。世宗嘉納之。嘉靖元年偕御史出核牧馬草場。太監閻洪等奏遣中官一人與俱，一貫言不可，乃已。還朝，劾太監谷大用、李璽奪產殃民罪，帝宥之。而內臣、勛戚所據莊田，率歸之民。帝為後父陳萬言營第，極壯麗。一貫力請裁節，復助楊廷和爭織造，皆不納。歷刑科左給事中。雲南巡按郭楠以建言，廣東按察使張佑、副使孫懋以辱官校，皆逮治；御史方啟顏以杖死宦官家人落職；元城知縣張好古以拘責戚畹家族鐫級，一貫皆論救。忤旨，停俸。尋進吏科都給事中。教授王價、錄事錢予勛以考察罷，假議禮希復用。一貫等言：「如此，將壞祖宗百年制。」事竟寢。張璁、桂萼日擊費宏不已，一貫偕同官言：「宏立朝行事，律以古大臣固不能無議。但入仕至今，未聞有大過。至璁、萼平生奸險，特以議禮一事偶合聖心。超擢以來，憑恃寵靈，凌轢朝士。與宏積怨已久，欲奪其位而居之。陛下以累疏俱付所司，而於其終乃曰『爾等宜各修乃職』，蓋所以陰折其奸謀者至矣。二三臣不體至意，或專攻宏，或兼攻璁、萼，不知能去宏，不能去璁、萼也。君子難進易退，小人則不然。宏恤人言，顧廉恥，猶可望以君子。璁、萼則小人之尤，何所忌憚？苟其計得行，則姦邪氣勢愈增，善類中傷無已，天下事將大有可慮者。」時鄭洛書、張錄皆論三人事，而一貫言尤切。詔下之所司。璁、萼等銜不已，竟謫開州判官以卒。。

 家族 
曾祖解子祥；祖父解理，知縣；父解康，司獄。母孫氏。永感下。

參考資料

 延伸阅读 

（清）張廷玉 等.《明史》.

Category:正德二年丁卯科山西鄉試舉人
Y
Category:吕梁人
Category:明朝山西鄉試解元
Category:明朝工科給事中
Category:明朝刑科左給事中
Category:明朝吏科都給事中
Category:明朝開州判官